**СЪОБЩЕНИЕ**

 **Община Севлиево** на основание чл.124б, ал. 2 от Закона за устройство на територията, съобщава че със **Заповед № 451 от 29.04.2024 г. на Кмета на Община Севлиево е одобрен:**

Подробен устройствен план - План за регулация и застрояване (ПУП-ПРЗ) с цел частично изменение на ЗРП за УПИ IХ-112 и УПИ X-112, кв.27 по плана на с. Душево, Община Севлиево, изработен на основание чл. 134, ал. 2, т. 6 от ЗУТ със съдържание:

**ПЛАН ЗА РЕГУЛАЦИЯ (ПР):**

Измества се вътрешната регулационна граница между УПИ ХІ-112 и УПИ Х-112, кв. 27 по плана на с. Душево на север. УПИ Х-112 се разделя на две равни части. Образуват се УПИ ІХ-112-нов, УПИ ХVІ-112-нов и УПИ ХVІІ-112-нов, кв. 27.

Площите на новообразуваните поземлени имоти са:

УПИ ІХ-112 – нов, кв.27 - 782,0 кв. м.;

УПИ ХVІ-112 – нов, кв.27 - 525,0 кв. м.;

УПИ ХVІІ-112 – нов, кв.27 - 525,0 кв. м.;

Новообразуваните УПИ ІХ-112-нов, УПИ ХVІ-112-нов и УПИ ХVІІ-112-нов, кв. 27 получават отреждане „за ниско жилищно строителство“ при запазване на устройствената зона – „Жм“.

 **ПЛАН ЗА ЗАСТРОЯВАНЕ (ПЗ):**

 За новообразуваните УПИ ІХ-112-нов, УПИ ХVІ-112-нов и УПИ ХVІІ-112-нов, кв. 27 по плана на с. Душево, Община Севлиево се запазва установената жилищна устройствена зона за ниско застрояване – „Жм“ – при следните устройствени показатели:

 - **Начин на застрояване** – свободно;

 - **Характер на застрояване** – ниско с височина до 10 м;

 - **Максимална плътност на застрояване** – 60 %;

 - **Максимална интензивност на застрояване** – 1,2;

 - **Минимална озеленена площ** – 40%;

 Ограничителни и задължителни линии на застрояване от графичната част на ПУП – ПЗ.

 **Обхват на устройствения проект: УПИ IХ-112 и УПИ X-112, кв.27 по плана на с. Душево, Община Севлиево.**

 На основание чл. 215, ал. 1 от ЗУТ, заповедта подлежи на обжалване в 14-дневен срок, по реда на чл. 215, ал. 4 от ЗУТ, пред Административен съд – гр. Габрово, чрез Община Севлиево.

 На основание чл. 135, ал. 6 от ЗУТ се спира приложението на действащия ПУП, за частите за които се отнася.

Съобщението е поставено на 30.04.2024 г. на таблото за обявления в „Център за административно обслужване“ и е публикувано на Интернет страницата на Община Севлиево**.**